ക്ലാര വിച്മാൻ

ജർമ്മൻ-ഡച്ച് അഭിഭാഷകയും എഴുത്തുകാരിയും അരാജക-സിൻഡിക്കലിസ്റ്റും ഫെമിനിസ്റ്റും നിരീശ്വരവാദിയുമായിരുന്നു ക്ലാര ഗെർ‌ട്രൂഡ് വിച്മാൻ,(17 ഓഗസ്റ്റ് 1885 - 15 ഫെബ്രുവരി 1922) ക്ലാര മൈജർ-വിച്മാൻ എന്നും അറിയപ്പെടുന്നു.E. Smolenaars: Passie voor Vrijheid. Clara Wichmann (1885-1922). Verlag Aksant, Amsterdam 2005, 
 ജീവിതം  
ഹാംബർഗിലാണ് ജനിച്ചതെങ്കിലും ക്ലാര വിച്മാൻ തന്റെ ജീവിതത്തിന്റെ ഭൂരിഭാഗവും നെതർലാൻഡിലാണ് ചെലവഴിച്ചത്. ധാതുശാസ്‌ത്രത്തിലും ഭൂമിശാസ്ത്രത്തിലും യൂണിവേഴ്‌സിറ്റി പ്രൊഫസറായ ആർതർ വിക്‌മാന്റെയും ജോഹന്ന തെരേസ ഹെൻറിയറ്റ് സെയ്‌സിന്റെയും (1852–1938) മകളും ആർട്ടിസ്റ്റ് എറിക് വിച്മാന്റെ (1890-1919) സഹോദരിയുമാണ്. 1902 ൽ അവർ തത്ത്വചിന്തയും ജോർജ്ജ് വിൽഹെം ഫ്രീഡ്രിക്ക് ഹെഗലിന്റെ കൃതികളും പഠിച്ചു. 1903 നും 1905 നും ഇടയിൽ അവർ നിയമം പഠിച്ചു. 

ഒരു വിദ്യാർത്ഥി എന്ന നിലയിൽ ക്ലാര വിച്മാൻ ഫെമിനിസ്റ്റ് പ്രസ്ഥാനത്തിൽ സജീവമായിരുന്നു. കൂടാതെ കോമിറ്റ മിസ്ഡാഡ് എൻ സ്ട്രാഫിൽ പങ്കെടുത്തു. അതിൽ ഹെൻഡ്രിക് എബോ കാസ്പേഴ്സും പങ്കെടുത്തു. 1908 മുതൽ ഫെമിനിസ്റ്റ് പ്രസ്ഥാനത്തിൽ സജീവമായിരുന്ന അവർ 1918 ൽ അരാജകവാദിയായി.

അരാജകവാദ, സൈനിക വിരുദ്ധ, ഫെമിനിസ്റ്റ് പ്രസ്ഥാനങ്ങളിൽ അവർ വളരെ സജീവമായിരുന്നു. പ്രാഥമികമായി അവളുടെ പ്രസിദ്ധീകരണങ്ങളിലൂടെ. ക്രിമിനൽ നീതിന്യായ വ്യവസ്ഥയെ നിശിതമായി വിമർശിക്കുന്ന നിരവധി ലേഖനങ്ങളും അവർ എഴുതി. 1912-ൽ 'ബെസ്‌ചൗവിംഗൻ ഓവർ ഡി ഹിസ്റ്റോറിഷ് ഗ്രോണ്ട്‌സ്‌ലാജൻ ഡെർ ടെഗൻവുർഡിഗെ ഓംവോർമിംഗ് വാൻ ഹെറ്റ് സ്ട്രാഫ്ബെഗ്രിപ്പ്' (ലൈഡൻ, 1912) എന്ന തന്റെ പ്രബന്ധത്തിലാണ് അവർ ഈ വിഷയത്തെക്കുറിച്ച് ആദ്യമായി എഴുതിയത്. ക്രിമിനൽ നിയമത്തിന്റെ മാർഗ്ഗനിർദ്ദേശ തത്വമെന്ന നിലയിൽ ശിക്ഷാ നീതി എന്ന ആശയം നിർത്തലാക്കണമെന്ന് അവർ ഇതിൽ വാദിച്ചു. 1919-ൽ അവർ 'കുറ്റവും ശിക്ഷയും സംബന്ധിച്ച നിലവിലുള്ള സങ്കൽപ്പങ്ങൾക്കെതിരെ ഒരു കമ്മിറ്റി പ്രവർത്തനം' സൃഷ്ടിച്ചു. 1920 മാർച്ച് 21 ന് അവർ "കുറ്റം, ശിക്ഷ, സമൂഹം" എന്ന വിഷയത്തിൽ തന്റെ ഏറ്റവും പ്രശസ്തമായ പ്രഭാഷണം നടത്തി. ഈ പ്രഭാഷണത്തിൽ അവർ കുറ്റകൃത്യങ്ങൾ സാമൂഹിക അനീതിയിൽ നിന്നുണ്ടാകുന്നതാണെന്നും, നീതിയുക്തമായ സാമൂഹിക ബന്ധത്തിലൂടെ മിക്ക കുറ്റകൃത്യങ്ങളും അപ്രത്യക്ഷമാകുമെന്നും അവർ വിശ്വസിച്ചു.
 പാരമ്പര്യം 

ക്ലാര വിച്ച്മാൻ തന്റെ മകൾ ഹെറ്റി ക്ലാര പാസ്‌ഷിയർ-മൈജറിനെ (1922-2012) പ്രസവിച്ച് ഏതാനും മണിക്കൂറുകൾക്ക് ശേഷം 36 വയസ്സുള്ളപ്പോൾ മരിച്ചു. ജോ മെയ്ജർ അവളുടെ മരണശേഷം അവളുടെ കൃതി പ്രസിദ്ധീകരിക്കുന്നത് തുടർന്നു, അവളുടെ ജീവിതത്തെക്കുറിച്ച് ഒരു 'സ്കെച്ച്' എഴുതി. ഒരു നിരീശ്വരവാദിയാണെങ്കിലും, ജന്മം കൊണ്ട് യഹൂദനായിരുന്നു, രണ്ടാം ലോക മഹായുദ്ധത്തെ അതിജീവിച്ച് ആംസ്റ്റർഡാമിൽ ഒളിവിൽ പോയി. ഹെറ്റി ക്ലാര യുദ്ധത്തെ അതിജീവിക്കുകയും ചെറുത്തുനിൽപ്പിനൊപ്പം പ്രവർത്തിക്കുന്നതിനിടയിൽ ഒരു ജൂത കുടുംബത്തെ ലൈഡനിൽ ഒളിപ്പിക്കാൻ സഹായിക്കുകയും ചെയ്തു. യുദ്ധാനന്തരം അവൾ ഒരു ഡോക്ടറായിത്തീർന്നു, മരണം വരെ അമ്മയുടെ കൃതികളുടെ പ്രസിദ്ധീകരണത്തിലും ആർക്കൈവിംഗിലും സജീവമായി ഏർപ്പെട്ടിരുന്നു.Kurzbiographie über Clara Wichmann. Dutch. February 8, 2009സ്ത്രീകളുടെ അവകാശങ്ങൾക്കായി വാദിച്ച 'ക്ലാര വിച്ച്മാൻ ഇൻസ്റ്റിറ്റ്യൂട്ട്' (1987-2004) അവളുടെ പേരിലാണ് അറിയപ്പെടുന്നത്. 2005-ൽ ആംസ്റ്റർഡാമിൽ എല്ലി സ്മോളനാർസ് എഴുതിയ പാസ്സി വൂർ വ്രിജൈദ് എന്ന അവളുടെ ജീവിതത്തെക്കുറിച്ചുള്ള ഒരു പുസ്തകം പ്രസിദ്ധീകരിച്ചു.

അവലംബം

വർഗ്ഗം:1885-ൽ ജനിച്ചവർ
വർഗ്ഗം:1922-ൽ മരിച്ചവർ